Η σύγχρονη χειρουργική επέμβαση καταρράκτη είναι ελάχιστα επεμβατική και μέσα από μια τομή 2.2 χιλιοστά στον κερατοειδή μπορούμε και αφαιρούμε τον θολό φυσικό φακό, δηλαδή τον καταρράκτη. Στην συνέχεια εισάγουμε έναν καθαρό τεχνητό φακό, γνωστό ως ενδοφακός. Το χειρουργείο πραγματοποιείται ως επί το πλείστον με τοπική αναισθησία. Στο τέλος της επέμβασης συνήθως δεν τοποθετείται ράμμα, με αποτέλεσμα η ανάρρωση του ασθενούς να γίνεται πιο γρήγορα και ανώδυνα.